CELEX: 32020R1369
Language: et
Date: 2020-09-29 00:00:00
Title: Komisjoni rakendusmäärus (EL) 2020/1369, 29. september 2020, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

2.10.2020   
               
               
                  ET
               
               
                  Euroopa Liidu Teataja
               
               
                  L 319/2
               
            
         KOMISJONI RAKENDUSMÄÄRUS (EL) 2020/1369,
         29. september 2020,
         millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
         ning arvestades järgmist:
         
                     (1)
                  
                  
                     Määrusega (EMÜ) nr 2658/87 on kehtestatud kaupade nomenklatuur (edaspidi „kombineeritud nomenklatuur“ või „CN“), et täita ühtaegu nii ühise tollitariifistiku, ELi väliskaubandusstatistika kui ka kaupade impordi või ekspordiga seotud ELi muu poliitika nõudeid.
                  
               
                     (2)
                  
                  
                     Kõnealuse määrusega on kehtestatud ka Euroopa Liidu integreeritud tariifistik (edaspidi „TARIC“), mis vastab nii ühise tollitariifistiku, väliskaubanduse statistika kui ka kaupade impordi ja ekspordiga seotud ELi kaubandus-, põllumajandus- ja muu poliitika nõuetele.
                  
               
                     (3)
                  
                  
                     Selleks et liit saaks jälgida üksnes konkreetsete kaupade impordiga seotud statistikat, on kõige asjakohasem vahend TARICi statistiliste alamrubriikide lisamine. Sellised TARICi statistilised koodid on sätestatud määruse (EMÜ) nr 2658/87 I lisa kolmanda osa (tariifilisad) 10. lisas „TARICi statistilised koodid“.
                  
               
                     (4)
                  
                  
                     COVID-19 pandeemia liidus kestab edasi ja seepärast on liikmesriikides suur nõudlus teatavate meditsiinitoodete, eelkõige kaitsemaskide järele ning selliste kaupade import tekitab tolliasutustele lisaprobleeme.
                  
               
                     (5)
                  
                  
                     Praeguses olukorras, kus liikmesriigid võitlevad COVID-19 leviku vastu, kasutatakse liidus kaitsemaske üha enam ja nõudlus nende järele on märkimisväärne ning püsib tõenäoliselt suur ka edaspidi.
                  
               
                     (6)
                  
                  
                     Et lihtsustada ja ühtlustada liidu tasandil liikmesriikides tehtavat tollikontrolli, on asjakohane lisada TARICi alamrubriigid, mis kajastaksid üksikasjalikumalt eri kaitsemaskide filtreerimisvõimet. Need lisatavad alamrubriigid võimaldaksid asjaomaseid tooteid teistest sama alamrubriigi toodetest kiiremini eristada, seega leevendataks pandeemia ajal tarneahelas tekkida võivate viivituste mõju.
                  
               
                     (7)
                  
                  
                     Selliseid TARICi alamrubriike on vaja ka selleks, et tagada parem järelevalve asjaomaste kaitsemaskide kaubavoogude üle.
                  
               
                     (8)
                  
                  
                     Need lisatavad TARICi alamrubriigid aitaksid liikmesriikidel ka paremini rakendada komisjoni otsust (EL) 2020/491 (2). Kaitsemaskid kuuluvad kõige enam imporditud kauba hulka ja seega võimaldaks nende täpne identifitseerimine TARICi raames neid kiiremini deklareerida, kuna siis oleksid need praegu sama alamrubriigi alla kuuluvatest muudest toodetest paremini eristatud.
                  
               
                     (9)
                  
                  
                     Seetõttu tuleks määruse (EMÜ) nr 2658/87 I lisa kolmanda osa 10. lisa vastavalt muuta.
                  
               
                     (10)
                  
                  
                     Et otsust (EL) 2020/491 rakendavad tolliasutused saaksid seda meedet võimalikult kiiresti kasutama hakata ja aidata selliste toodete tarneahelat kiiremaks muuta, peaks käesolev määrus jõustuma võimalikult kiiresti.
                  
               
                     (11)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EMÜ) nr 2658/87 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. september 2020
            
               
                  Komisjoni nimel
               
               
                  presidendi eest
               
               maksunduse ja tolliliidu peadirektoraadi
               
                  peadirektor
               
               Gerassimos THOMAS
            
         
         
            (1)  EÜT L 256, 7.9.1987, lk 1.
         
            (2)  Komisjoni 3. aprilli 2020. aasta otsus (EL) 2020/491 COVID-19 puhangu mõju vastu võitlemiseks vajalike kaupade imporditollimaksu- ja käibemaksuvabastuse kohta 2020. aastal (ELT L 103I, 3.4.2020, lk 1).
      
      
         
            LISA
            Määruse (EMÜ) nr 2658/87 I lisa muudetakse järgmiselt.
            
                        1)
                     
                     
                        Teise osa XI jaotise grupis 63 asendatakse CN-koodi 6307 90 98 käsitlev rida järgmisega:
                        
                                    „6307 90 98 
                                 
                                 
                                    - - - - muud (*1)
                                    
                                 
                                 
                                    6,3
                                 
                                 
                                    —
                                 
                              
                  
                        2)
                     
                     
                        Kolmandas osas lisatakse 10. lisasse järgmised read:
                        
                                    „6307 90 98 
                                 
                                 
                                    - - - - muud:
                                 
                                 
                                     
                                 
                              
                                     
                                 
                                 
                                    - - - - - lausriidest:
                                 
                                 
                                     
                                 
                              
                                     
                                 
                                 
                                    - - - - - - kaitsemaskid:
                                 
                                 
                                     
                                 
                              
                                    6307909811 
                                 
                                 
                                    - - - - - - - standardile EN149 vastavad filtreerivad näokatted (FFP2 ja FFP3) ja muud maskid, mis filtreerivad vähemalt 94 % osakesi, mille läbimõõt on 0,3 mikronit
                                 
                                 
                                    p/st
                                 
                              
                                     
                                 
                                 
                                    - - - - - - - muud:
                                 
                                 
                                     
                                 
                              
                                    6307909813 
                                 
                                 
                                    - - - - - - - - standardile EN149 vastavad filtreerivad näokatted (FFP1) ja muud maskid, mis filtreerivad vähemalt 80 % osakesi, mille läbimõõt on 0,3 mikronit
                                 
                                 
                                    p/st
                                 
                              
                                     
                                 
                                 
                                    - - - - - - - - muud:
                                 
                                 
                                     
                                 
                              
                                    6307909815 
                                 
                                 
                                    - - - - - - - - - standardile EN14683 vastavad meditsiinilised kaitsemaskid ja muud maskid, mis filtreerivad vähemalt 95 % osakesi, mille läbimõõt on 3,0 mikronit
                                 
                                 
                                    p/st
                                 
                              
                                    6307909817 
                                 
                                 
                                    - - - - - - - - - muud
                                 
                                 
                                    p/st
                                 
                              
                                    6307909819 
                                 
                                 
                                    - - - - - - muud
                                 
                                 
                                    —
                                 
                              
                                     
                                 
                                 
                                    - - - - - muud:
                                 
                                 
                                     
                                 
                              
                                    6307909891 
                                 
                                 
                                    - - - - - - käsitsi valmistatud
                                 
                                 
                                    —
                                 
                              
                                    6307909899 
                                 
                                 
                                    - - - - - - muud
                                 
                                 
                                    —“
                                 
                              
                  
               (*1)  TARICi statistilised koodid: Vt 10. lisa.“